《江城子（七夕风雨）》
宋代·陈著

纷纷都说会双星。鹊桥成。凤骖迎。风雨凄凉，何故锁苍冥。儿女迎愁谁解意，须道我，试来听。

人间天上不同情。最无凭。是柔盟。应怪痴人，虚妄做浮生。正值楼台多簇燕，教没兴，不开晴。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。